У 8 месяцаў дзіцяці правялі цяжкую аперацыю. На шчасце, самае страшнае засталося ў мінулым. Хоць пазней звычайнага, але Ромка навучыўся хадзіць, размаўляе і асвойвае школьную праграму. Адзінае, што даецца цяжэй, чым іншым дзецям — не паспявае разам з усімі пісаць, з-за чаго даводзіцца займацца дома. Але, каб не заставацца ў баку ад школьнага жыцця, раз на тыдзень садзіцца за парту, зліваецца з калектывам і знаходзіць агульную мову з сябрамі.